मेजर नितिन बाली स्कूल के मेधावियों को किया पुरस्कृत
मेजरनितिनबाली गीता निकेतन विद्या मंदिर सुंदरपुर में रविवार को वार्षिक उत्सव पारितोषिक वितरण समारोह आयोजित गया। मुख्यातिथि मुख्य संसदीय सचिव बख्शीश सिंह विर्क थे। कार्यक्रम की अध्यक्षता व्यवसायी अशोक मित्तल ने की।
विशिष्ट अतिथि लाडवा विधायक डॉ. पवन सैनी थानेसर विधायक सुभाष सुधा थे। बख्शीश विर्क ने कहा कि वार्षिकोत्सव मौका होता है विद्यार्थियों को अपनी प्रतिभा दिखाने का। उन्होंने कहा कि इस दिन पूरे साल के दौरान बेहतर कार्य करने वाले विद्यार्थियों को सम्मानित किया जाता है।
इसलिए वार्षिकोत्सव का महत्व बहुत अधिक बढ़ जाता है। राष्ट्रीय स्वयंसेवक संघ के प्रचारक नरेंद्र कुमार ने कहा कि विद्या भारती एवं अन्य संस्थानों की शिक्षा में अंतर है। विद्या भारती के विद्यालय पाठ्यक्रम के साथ-साथ बच्चों को राष्ट्र भक्ति और संस्कृति की शिक्षा दे रहे हैं। विद्या भारती इस प्रकार से बच्चों का निर्माण करती है कि वे अपने देश अपनी संस्कृति से प्यार करें और जीवन में आने वाली हर चुनौती का डटकर सामना कर सकें। नर्सरी के बच्चों ने अपनी प्रस्तुति से सबका मन मोह लिया। इसके अलावा देश मेरा रंगीला और माई फ्रेंड गणेशा गीत से विद्यार्थियों ने दर्शकों का खूब मनोरंजन किया। कार्यक्रम के अंत में मुख्य संसदीय सचिव ने संस्कृति ज्ञान परीक्षा में उत्तीर्ण आचार्य सुनील कुमार, मोनिका शर्मा, रणजीत सिंह, देवी लाल, नवनीत सिंह, कंचन शर्मा, कीर्ति शर्मा, समता और रंजना को सम्मानित किया। स्कूल के प्राचार्य रामकुमार ने कहा कि उनका प्रयास है कि विद्यार्थियों को बेहतर शिक्षा दी जाए ताकि वे बेहतर नागरिक बन सकें। उन्होंने कहा कि स्कूल में विद्यार्थियों को शिक्षा के साथ-साथ संस्कार भी सिखाए जाते हैं।
कुरुक्षेत्र | मेजननितिन बाली गीता निकेतन विद्या मंदिर स्कूल के वार्षिक उत्सव कार्यक्रम में विजेता प्रतिभागी को पुरस्कृत करते मुख्यातिथि मुख्य संसदीय सचिव बख्शीश सिंह स्कूल स्टॉफ के सदस्य। (दाएं) कार्यक्रम में सांस्कृतिक कार्यक्रम की प्रस्तुति देते बच्चे।
hin_Deva hin_Deva hin_Deva hin_Deva hin_Deva